આ અંગે એરપોર્ટ ડાયરેકટર મનોજ ગંગલે જણાવ્યું હતું કે રન-વે પર પેચવર્કનું કામ ચાલુ હોવાના કારણે બે ફલાઇટ ડાઈવર્ટ કરાઇ હતી અને અન્ય ફલાઇટ માટે બીજા રન-વેનો ઉપયોગ કરાયો હતો, પરંતુ આ કારણે કેટલીક ફલાઇટ મોડી પડી હતી. વહેલી સવારે મુંબઈ ડાઈવર્ટ કરાયેલી બે ફ્લાઈટ સવારે ૧૧ વાગે અમદાવાદ પરત અાવી હતી. તમામ ફલાઇટો માટે કામચલાઉ રન-વે પ/ર૩નો ઉપયોગ કરવામાં આવી રહ્યો છે. એરપોર્ટ ઓથોરિટી પ્રવાસીઓને વિઝિબિલિટી નહીં હોવાનું આશ્વાસન આપી રહી હતી, પરંતુ રન-વે પર ટુંકા ગાળામાં જ ફરી ગાબડાં પડી જવાને કારણે મુસાફરોની હેરાનગતિ વધી હતી.